POPRAD. Popradskí karatisti začali hneď zostra, keď v kategórii kumite 5- až 7-ročných chlapcov do 25 kg si prvenstvo a titul vybojoval Marek Tomajka, pričom jeho oddielový kolega Marko Jalowiczor obsadil tretie miesto. Druhý titul vybojoval a pohár nad hlavu zdvihol za prvenstvo medzi mladšími žiakmi do 25 kg Igor Hauser. V kategórii kumite starších žiakov do 35 kg Ondrej Zbell mladší vybojoval bronz a pomyselný "Čierny Peter" ostal Martinovi Banášovi, ktorý z eliminačných bojov nepostúpil. Ďalšiu bronzovú medailu za tretie miesto v kumite starších žiačok nad 45 kg si domov priniesla Karolína Kollárová. Medailovú zbierku doplnili muži, keď v kumite nad 75 kg striebro vybojoval František Smik a bronz si na krk zavesil Filip Jenča.